286 



Hollandica. Male audit in his locis Thalassiarcha Hautenus, 

 quem contra Dunkerkanos piratas suas potius vires conver- 

 tere debere aiunt, quam persequi suae fidei et confessionis 

 socios. Sane haec et aliae causae complures populo occa- 

 sionem ad varias querelas praebent, et sic paulatim spar- 

 guntur ad maiorem aliquam commotionem semina. Varronis 

 (Rutgersii) nostri avunculus 9. 86. 14. 88. 95. 47. (Musiiis) 

 praecipue in odio multorum versatur, et nuper 58. 22. 73. 

 63. 13. 20. 62. 55. 21. (Dordrechi) eoncursus plebis ad aedes 

 ipsius expugnandas factus difficulter repressus est. Sed re- 

 deo ad res Gallicas. Rex mutationem inexspectatarn in Italia 

 ad animum revocasse videtur. Mandavit enini, ut subito 

 mittantur in Pedemontium 17,000 peditum et 3,000 Equitum. 

 Etiam in Vallem Telinam nova supplementa destinata esse 

 dicuntur. Sed interim non dormiunt Hispani et Austriaci, 

 et nisi Galli constantiam maiorem in bene coeptis ahhibeant, 

 cito acquisita cito amittent. Spargunt Hispani ubique, ma- 

 xime in Gallia, novas eum Ordinibus Belgicis inducias in 

 tractatu esse, quod tamen falsissimum est et hi constantis- 

 sime affirmant, se absque consilio et consensu amicorum ad 

 illas nunquam descensuros esse. 



De amissione portus omnium Sanctorum et Civitatis 

 S. Salvatoris in Brasilia res denuo in dubium revocatur, et 

 melior spes exsurgit. Certe nulla adhuc navis ex illis locis 

 appulit, cum tamen quatuor fere iam menses praeterierint, 

 ex quo ab Hispanis divulgati sunt deditionis articuli. Plura 

 iam non succurrunt. Bene valeat Ill-.ris Gen:tas Tua, et me 

 sibi commendatum habeat. ±% Aug:i anno 1625. 



Paene oblitus fueram, quod tamen minime praete- 

 reundum est. Mittit Alexander (Bethlen Gabor) Legatos ad 

 Aurelium (electorem Brandeb.), petiturus eius sororem in 

 matrimoniuin. Nescio an illi spes facta nuper sit, cum res 



